Lelie blom by Hoërskool Strand – Suidooster
Lelie blom by Hoërskool Strand
On Februarie 25, 2016 By Living a life of testimoniesIn Aktueel
Die matrieks van Hoërskool Strand, Parel Vallei, Hottentots-Holland asook 'n paar privaatskole, het gelê soos hul lag vir die briljante vertoning van die Kwart-voor-sewe-lelie, die Afrikaanse voorgeskrewe boek vir graad 12-leerders.
Dit handel oor die lewe van Iris, 'n gewone, jong meisie. Iris voel niemand luister ooit na haar nie. Die dokter het dadelik na haar geboorte na die volgende bevalling gehardloop en haar ma het aan die slaap geraak. Boonop voel sy minderwaardig teenoor haar twee beeldskone ouer susters, Elsa en Kara. Dus skep Iris haar eie fantasiewêreld waar sy deur haar alterego Greta, leef. Iris leer dwarsdeur die roman verskeie betekenisse van haar naam. Moontlike betekenisse vir haar naam is 'n blom, 'n deel van die oog en 'n godin in diens van ander hoëre gode . Die hoofkarakter voel dat sy dalk nes die blom waarmee sy 'n naam deel net een keer die geleentheid kan kry om te blom. Iris ontmoet ook toevallig 'n ingenieur, Peter. In haar fantasiewêreld het sy ook 'n Peter geskep en voel sy dit kan nie net bloot toeval wees nie. Iris raak verlief op hom. Wanneer die werklikheid finaal interessanter as haar fantasiewêreld word, laat vaar sy die fantasieë.
"Daar is min toneelstukke wat my al so vasgvang gehou het soos hierdie een . Dit was werklik baie energiek en kreatief" – Damian de Almeida (Hoërskool Strand)
"Ek dink dit was baie humoristies. Die akteurs was briljant." Sanet Wiese (Hoërskool Parel Vallei)
'n Staande applous vir die vier uitstekende spelers wat elke karakter so kleurvol uitgebeeld het dat elke lid in die gehoor hulself kon inleef in die werklike en fantasiewêreld van Iris, die hoofkarakter.